Penyamun Tarbus

Penyamun Tarbus merupakan sebuah filem komedi Melayu yang diterbitkan di Malaysia pada 1980. Filem Penyamun Tarbus  diterbitkan dalam bentuk filem warna.

Filem Penyamun Tarbus mula ditayangkan pada 1980 di pawagam seluruh negara. Menampilkan Ibrahim Pendek, Aziz Sattar, A. R. Badul, Mahmud Jun, S. Shamsuddin dan ramai lagi.

Sinopsis
Tuan Syed ialah orang kaya yang cuba mengelak daripada membayar cukai dan menyimpan segala rekod kewangannya di dalam peti besi.

Rekod kewangan dan tarbusnya dicuri oleh tiga orang penyamun: Aziz Rabun, Ibrahim Pendek dan Sudin Pekak, untuk membalas dendam ke atas Tuan Syed yang menolak permohonan kerja mereka dengan memberi alasan mereka sudah berumur. 

Tuan Syed tidak berani membuat laporan polis kerana takut rahsianya akan terbongkar. Oleh sebab itu, Tuan Syed mengupah beberapa orang penyiasat persendirian iaitu Badul, Raja Ismail, Aznah dan Jastina untuk menjejaki penyamun-penyamun itu.

Pelakon
 Ibrahim Pendek sebagai Ibrahim Pendek
 Aziz Sattar sebagai Aziz Rabun
 S. Shamsuddin sebagai Sudin Pekak
 A. R. Badul sebagai Badul
 Mahmud Jun sebagai Tuan Syed
 Jastina
 Raja Ismail sebagai Ismail
 Ahmad B
 Aznah Hamid
 Yahya Sulong sebagai Penjual Buah
 Param sebagai Pencuci Kereta
 Julie Dahlan
 Tawil
 Balasingam sebagai Doktor

Lagu
1- Penyamun Tarbus - Deddy M Borhan

Anugerah dan pencalonan
 Festival Filem Malaysia ke 2 (1981) - Komedi Terbaik

Lihat juga
 Filem Malaysia tahun 1980

Rujukan

Pautan luar


Penyamun Tarbus
Penyamun Tarbus
Kategori:Filem bahasa Melayu